Source: http://www.uvzsr.sk/index.php?option=com_content&view=article&id=2625:vymedzenie-vemi-toxickych-latok-anzmesi-antoxickych-latok-anzmesi-u-ktorych-sa-preukazuje-odborna-sposobilos-na-pracu&catid=64:preventivne-pracovne-lekarstvo&Itemid=73
Timestamp: 2019-05-20 06:59:29+00:00
Document Index: 10839742

Matched Legal Cases: ['§ 16', '§ 5', '§ 16', '§ 6', '§ 6', '§ 6', '§ 16']

Počet zobrazení obsahu : 10115839
Utorok, 07 Júl 2015 08:29
Odbornú spôsobilosť na prácu s veľmi toxickými látkami a zmesami a toxickými látkami a zmesami v zmysle § 16 ods. 2 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej „zákon č. 355/2007 Z. z.“) preukazuje
- vedúci zamestnanec, ktorý je na pracovisku zodpovedný za odborné vykonávanie činností, alebo
- fyzická osoba – podnikateľ alebo zamestnanec, ktorý vykonáva prácu samostatne.
Upozornenie pre fyzické osoby – podnikateľov a právnické osoby, ktoré sú oprávnené odstraňovať azbest alebo materiály obsahujúce azbest zo stavieb (§ 5 ods. 4 písm. o) zákona č. 355/2007 Z. z.)
AZBEST je klasifikovaný podľa prílohy VI Nariadenia EP a Rady (ES) č. 1272/2008 o klasifikácii, označovaní a balení látok a zmesí ako látka s toxicitou pre špecifický cieľový orgán po opakovanej expozícii kategórie 1, s výstražným upozornením H372.
Vzhľadom na uvedenú klasifikáciu azbestu sa povinnosť mať odbornú spôsobilosť na prácu s veľmi toxickými látkami a zmesami a toxickými látkami a zmesami v zmysle § 16 ods. 2 zákona č. 355/2007 Z. z. vzťahuje aj na vedúceho zamestnanca, ktorý je na pracovisku zodpovedný za odborné vykonávanie činností alebo na fyzickú osobu – podnikateľa alebo zamestnanca, ktorí samostatne vykonávajú prácu pri odstraňovaní azbestu alebo materiálov obsahujúcich azbest zo stavieb (§ 6 ods. 2 písm. d) bod 4 v znení NV SR č. 82/2015 Z. z.).
Táto povinnosť sa uplatňuje od 1.5.2015 (od nadobudnutia účinnosti NV SR č. 82/2015 Z. z.).
ZMENA od 1. 5. 2018
Dňa 1. 5. 2018 nadobudlo účinnosť nariadenie vlády SR č. 33/2018 Z. z., ktorým sa mení a dopĺňa nariadenie vlády SR č. 355/2006 Z. z. o ochrane zdravia zamestnancov pred rizikami súvisiacimi s expozíciou chemickým faktorom pri práci v znení neskorších predpisov (ďalej „NV SR č. 33/2018 Z. z.“).
Nariadením vlády SR č. 33/2018 Z. z. sa v § 6 ods. 2 písm. d) vypustil bod 4, ktorý ustanovoval odbornú spôsobilosť na prácu na prácu s veľmi toxickými látkami a zmesami a toxickými látkami a zmesami, ktoré sú zaradené do triedy nebezpečenstva
Vypustenie bodu 4 § 6 ods. 2 písm. d) NV SR č. 355/2006 Z. z. znamená, že sa nepožaduje odborná spôsobilosť na prácu s veľmi toxickými látkami a zmesami a toxickými látkami a zmesami v zmysle § 16 ods. 2 zákona č. 355/2007 Z. z. pre práce pri odstraňovaní azbestu alebo materiálov obsahujúcich azbest zo stavieb.
Táto povinnosť sa vypúšťa od 1.5.2018 (od nadobudnutia účinnosti NV SR č. 33/2018 Z. z.).
Aktualizované: 26.06.2018